**Протокол № 11 от 28.09.2023г.**

Днес, 28.09.2023г. от 17.30 ч., в Заседателната зала на община Медковец се проведе заседание на Общинска избирателна комисия – Медковец за изборите за общински съветници и за кметове на 29 октомври 2023г.

 **На заседанието присъстваха:**

Председател: Полин Николаева Гълъбова

Заместник-председател: Зилия Кольова Данчова

Заместник-председател: Емилия Петрова Цветанова

Заместник-председател: Ваня Красимирова Генадиева

Секретар: Петя Кръстева Петрова

**Членове:**

Валя Христова Станкова

Валя Илиева Кирилова

Горан Ганчев Лозанов

Цветелина Людмилова Славчева

Любомир Иванов Евстатиев

**От заседанието отсъства:**

Член на ОИК- Медковец: Николай Димитров Луканов

 Председателят предложи на комисията следния проект на

**ДНЕВЕН РЕД**

1. Утвърждаване на единна номерация на издаваните удостоверения на регистрираните по предложения на партии, коалиции и местна коалиция кандидати за кметове на община Медковец, общински съветници в община Медковец и кметове на кметства в община Медковец, област Монтана при произвеждане на изборите за общински съветници и кметове на 29 октомври 2023г.
2. Обсъждане назначаването на членове в секционни избирателни комисии за провеждане на изборите за общински съветници и за кметове, насрочени за 29 октомври 2023г. в община Медковец, област Монтана и приемане на решение, в случай на предпоставки и кворум;
3. Разни.

 **По първа точка:**

Председателят – Полин Гълъбова, предвид липсата на изрични нарочни указания, различната практика на отделните общински избирателни комисии и правомощията на ОИК, разписани в Изборния кодекс, прочете на комисията проекторешение, което касае, както следва:

Утвърждаване на единна номерация на издаваните удостоверения на регистрираните по предложения на партии, коалиции и местна коалиция кандидати за кметове на община Медковец, общински съветници в община Медковец и кметове на кметства в община Медковец, област Монтана при произвеждане на изборите за общински съветници и кметове на 29 октомври 2023г.

 *Комисията премина към гласуване на предложението.*

**РЕЗУЛТАТИ:**

|  |  |  |  |
| --- | --- | --- | --- |
| **№** | **Име, презиме, фамилия** | **За** | **Против** |
| 1 | Полин Николаева Гълъбова |  |  |
| 2 | Зилия Кольова Данчова |  |  |
| 3 | Емилия Петрова Цветанова |  |  |
| 4 | Ваня Красимирова Генадиева |  |  |
| 5 | Петя Кръстева Петрова |  |  |
| 6 | Валя Христова Станкова |  |  |
| 7 | Валя Илиева Кирилова |  |  |
| 8 | Горан Ганчев Лозанов |  |  |
| 9 | Цветелина Людмилова Славчева |  |  |
| 10 | Любомир Иванов Евстатиев |  |  |

„За“ – 10 членове

„Против“ – 0

***Предложението бе прието единодушно.***

**РЕШЕНИЕ № 69-МИ от 28.09.2023г.**

**Относно: Утвърждаване на единна номерация на издаваните удостоверения на регистрираните по предложения на партии, коалиции и местна коалиция кандидати за кметове на община Медковец, общински съветници в община Медковец и кметове на кметства в община Медковец, област Монтана при произвеждане на изборите за общински съветници и кметове на 29 октомври 2023г.**

Общинска избирателна комисия - Медковец, като взе предвид, че на регистрираните кандидатски листи на партиите, коалициите и местната коалиция за избиране на общински съветници и за кметове следва да бъдат издавани удостоверения, на основание чл. 87, ал. 1, т. 1 и т. 14 от Изборния кодекс,

**Р Е Ш И:**

**ОПРЕДЕЛЯ** Общинска избирателна комисия в община Медковец да издава Удостоверения на регистрираните по предложения на партии, коалиции и местна коалиция кандидати за кметове на община Медковец, общински съветници в община Медковец и кметове на кметства в община Медковец, област Монтана с единна последователна номерация от номер 1 - за всеки отделен вид избор, по реда на постъпване на предложенията.

Датата на удостоверението е датата на неговото издаване.

Настоящото решение може да бъде оспорвано по реда на чл. 88, ал. 1 от Изборния кодекс в тридневен срок от обявяването му пред Централната избирателна комисия.

**По втора точка:**

Председателят на ОИК - Медковец предостави на вниманието на комисията отново набора от документи, предадени от ВрИД кмет на община Медковец – инж. Иван Иванов, но предвид последователно постъпилите от Теодор Евгениев Антонов възражение, предложение с представители на ПП “ИМА ТАКЪВ НАРОД” за разпределяне в СИК и жалба, предложи на присъстващите разпределенията в секционни избирателни комисии да се отложи за следващия ден – 29.09.2023г.

Членовете на ОИК дадоха единодушно съгласие за което, като всички отбелязаха, че това отлагане не нарушава определения срок за изпълнение на гореописаното задължение.

*Комисията премина към гласуване на предложението.*

**РЕЗУЛТАТИ:**

|  |  |  |  |
| --- | --- | --- | --- |
| **№** | **Име, презиме, фамилия** | **За** | **Против** |
| 1 | Полин Николаева Гълъбова |  |  |
| 2 | Зилия Кольова Данчова |  |  |
| 3 | Емилия Петрова Цветанова |  |  |
| 4 | Ваня Красимирова Генадиева |  |  |
| 5 | Петя Кръстева Петрова |  |  |
| 6 | Валя Христова Станкова |  |  |
| 7 | Валя Илиева Кирилова |  |  |
| 8 | Горан Ганчев Лозанов |  |  |
| 9 | Цветелина Людмилова Славчева |  |  |
| 10 | Любомир Иванов Евстатиев |  |  |

„За“ – 10 членове

„Против“ – 0

Заместник-председателят Емилия Цветанова отбеляза, че жалбоподателят, като регистриран кандидат за общински съветник от Коалиция ЛЕВИЦАТА! e носител на качеството длъжностно лице по смисъла на Изборния кодекс, който препраща към Наказателния кодекс, което само по себе си буди съмнение относно правноиздържаната легитимност на г-н Антонов при подаване на гореспоменатите възражение и жалба.

Председателят на ОИК допълни, че в подаденото заявление /Приложение 54 от Изборните книжа/, г-н Антонов е декларирал, че не представлява друга партия, но по-същественото е, че въпросните възражение и жалба не атакуват решение и/или какъвто и да е документ, който да изхожда от Общинска избирателна комисия – Медковец, респективно завеждането им в регистъра е необосновано, а компетентността за произнасяне – чужда.

Всички присъстващи подкрепиха казаното, като Цветелина Славчева – член на ОИК –Медковец. отбеляза, че е наложително казусът да се сведе до знанието на ЦИК – “ЦИК да реши”.

На следващо място, председателят на комисията прочете проектописмо до ЦИК, касаещо постъпилите жалба и възражение от г-н Антонов и даде възможност на членовета на ОИК-Медковец да се запознаят с приложенията към същото, като предложи своевременно изпращане на документацията на електкронната поща на ЦИК.

*Комисията премина към гласуване на предложението.*

**РЕЗУЛТАТИ:**

|  |  |  |  |
| --- | --- | --- | --- |
| **№** | **Име, презиме, фамилия** | **За** | **Против** |
| 1 | Полин Николаева Гълъбова |  |  |
| 2 | Зилия Кольова Данчова |  |  |
| 3 | Емилия Петрова Цветанова |  |  |
| 4 | Ваня Красимирова Генадиева |  |  |
| 5 | Петя Кръстева Петрова |  |  |
| 6 | Валя Христова Станкова |  |  |
| 7 | Валя Илиева Кирилова |  |  |
| 8 | Горан Ганчев Лозанов |  |  |
| 9 | Цветелина Людмилова Славчева |  |  |
| 10 | Любомир Иванов Евстатиев |  |  |

„За“ – 10 членове

„Против“ – 0

Писмото и придружителните книжа се изведоха в поддържания регистър, подписаха се надлежно от председателя и секретаря и се изпратиха на имейла на ЦИК - за даване на становище/указания.

**По трета точка:**

Председателят прочете на присъстващите членове Решение № 2529- МИ от 28 септември 2023г. на Централна избирателна комисия, съгласно което се ОСВОБОЖДАВА като член на ОИК – Медковец, област Монтана, Николай Димитров Луканов, и се анулира издаденото му удостоверение.

След изчерпване на дневния ред, заседанието бе закрито.

***Гласували решенията:***

|  |  |  |
| --- | --- | --- |
| **№** | **Име, презиме, фамилия** | **Подпис** |
| 1 | Полин Николаева Гълъбова |  |
| 2 | Зилия Кольова Данчова |  |
| 3 | Емилия Петрова Цветанова |  |
| 4 | Ваня Красимирова Генадиева |  |
| 5 | Петя Кръстева Петрова |  |
| 6 | Валя Христова Станкова |  |
| 7 | Валя Илиева Кирилова |  |
| 8 | Горан Ганчев Лозанов |  |
| 9 | Цветелина Людмилова Славчева |  |
| 10 | Любомир Иванов Евстатиев |  |

**Протоколчик**:

 /Валя Станкова/

**Председател:**

 /Полин Гълъбова/

 **Секретар:**

 /Петя Кръстева/